Hyderabad, First Published 21, Mar 2019, 1:53 PM IST
Highlights
రష్మిక మందాన్న 'గీత గోవిందం' చిత్రంతో టాలీవుడ్ లో మంచి క్రేజ్ తెచ్చుకుంది. ప్రస్తుతం ఈ బ్యూటీ విజయ్  దేవరకొండతో కలిసి 'డియర్ కామ్రేడ్' సినిమాలో నటిస్తోంది.
రష్మిక మందాన్న 'గీత గోవిందం' చిత్రంతో టాలీవుడ్ లో మంచి క్రేజ్ తెచ్చుకుంది. ప్రస్తుతం ఈ బ్యూటీ విజయ్  దేవరకొండతో కలిసి 'డియర్ కామ్రేడ్' సినిమాలో నటిస్తోంది. భరత్ కమ్మ డైరెక్ట్ చేస్తోన్న ఈ సినిమాలో విజయ్ స్టూడెంట్ లీడర్ గా కనిపించనున్నాడు. 
మే 31న సినిమా ప్రేక్షకుల ముందుకు రానుంది. అయితే తాజాగా ఈ సినిమాకి సంబంధించిన టీజర్ ని విడుదల చేసింది చిత్రబృందం. ఇందులో విజయ్ దేవరకొండ, రష్మికల మధ్య లిప్ లాక్ సన్నివేశం ఉంది. తెలుగు, తమిళ ప్రేక్షకుల నుండి ఈ సినిమాకి మంచి రెస్పాన్స్ వస్తున్నా.. కన్నడ ఆడియన్స్ మాత్రం ఈ టీజర్ చూసి ఫైర్ అవుతున్నారు.
సోషల్ మీడియాలో కొందరు నెటిజన్లు రష్మికపై ఆగ్రహం వ్యక్తం చేస్తున్నారు. 'నీ లిప్ లాక్ కారణంగా నువ్వంటే అసహ్యమేస్తుందని' ఓ నెటిజన్ కామెంట్ చేయగా.. అవకాశాల కోసం ఇంతగా దిగాజారలా అంటూ మరో నెటిజన్ కామెంట్ చేశాడు. తాజాగా వీటిపై స్పందించింది రష్మిక.
ఏదైనా కథలో భాగంగా ఉంటేనే నటిస్తామని, కావాలని ముద్దు సీన్లలో నటించమని చెప్పింది. సినిమా చూస్తే ఈ లిప్ లాక్ సీన్లు తప్పుగా కనిపించవని వెల్లడించింది. అవకాశాల కోసం ఇలాంటి సన్నివేశాల్లో నటించాననే విషయంలో నిజం లేదని, ఇచ్చిన పాత్రకి న్యాయం చేశానని భావిస్తున్నట్లు తెలిపింది. ఇద్దరు ప్రేమికుల మధ్య సందర్భానికి తగ్గట్లుగా నటించామని వివరణ ఇచ్చింది. 
Last Updated 21, Mar 2019, 1:53 PM IST